b'\n_START_ARTICLE_\nKokkai\n_START_PARAGRAPH_\nKokkai (jap. \xe5\x9b\xbd\xe4\xbc\x9a, \xe3\x81\x93\xe3\x81\xa3\xe3\x81\x8b\xe3\x81\x84) je dvodomni japanski parlament i vrhovno zakonodavno tijelo zemlje. Sastoji se od Zastupni\xc4\x8dkog doma s 480 zastupnika biranih svake \xc4\x8detiri godine i Vije\xc4\x87ni\xc4\x8dkog doma s 242 zastupnika s mandatom od \xc5\xa1est godina. Zastupni\xc4\x8dki dom Kokkai je parlamentarni dom s ve\xc4\x87im ovlastima. Osim zakonodavne djelatnosti Kokkai bira i japanskog premijera koji mora imati podr\xc5\xa1ku ve\xc4\x87ine zastupnika da bi ostao na vlasti. Prvi put je zasjedao 1889. kao Carska skup\xc5\xa1tina nakon provedenih modernizacijskih Meijijevskih reform\xc3\xa2. Sada\xc5\xa1nju strukturu je poprimio 1947. godine.'